શરાફા બજારથી આગળ જઇને જગદીશ સોનીને આજે મળવું કે અત્યારે લાયબ્રેરીમાં જવું? રોડ પર આવીને જયંતી વિચારતો હતો. શહેરની એક લાયબ્રેરીમાં કોઇ કવિના પુસ્તકનું આજે વિમોચન હતું. એ સમાચાર એણે આજના છાપામાં વાંચેલા અને લાયબ્રેરીનું સરનામું પણ મગજમાં નોંધી લીધેલું. મોબાઇલ કાઢીને જયંતીએ સમય જોયો. લાયબ્રેરીમાં વધારે સમય જોઇશે, અત્યારે છેલ્લી ઘડીએ ત્યાં જવાની મજા નહીં આવે. કાલે સવારે નવ વાગ્યે જ ત્યાં પહોંચી જઇશ. એણે પસાર થતી રિક્ષાને રોકી. 'શરાફા બજારથી આગળ ટાવર પાસે.' એટલું કહીને એ રિક્ષામાં બેસી ગયો.